《挽卫山斋》
元代·黄庚

武公后裔有仍孙，德望才名世所尊。
拟向山中专注易，忽传地下趣修文。
月楼不复赓诗句，春阁犹思共酒樽。
痛恨死生千古隔，西风吹泪湿秋云。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。